Հաշմանդամություն ունեցող երիտասարդների համար Երևանի թվով 12 նախնական (արհեստագործական) և միջին մասնագիտական ուսումնական (ՄԿՈՒ) հաստատություններում մասնագիտական կրթություն ստանալու տեղեկատվության և խորհրդատվության բացառիկ հնարավորություն է հունիսի 25-ին, ժամը 11:00-ից մինչև 15:00-ը` «Բեստ Վեստեռն Կոնգրես» հյուրանոցում, Մասնագիտական կողմնորոշման մեթոդական կենտրոնի կողմից կազմակերպված կարիերայի օր-տոնավաճառը: «Կողմնորոշում, կրթություն, ապագա աշխատանք» խորագրով Կարիերայի օր-տոնավաճառի հիմնական նպատակն է աջակցել ավարտական դասարանների աշակերտներին և նրանց ծնողներին` ստանալու համապարփակ տեղեկատվություն և խորհրդատվություն մասնագիտության և ուս.հաստատության ընտրության մասին: Միջոցառմանը կարող են մասնակցել նաև կրթության առանձնահատուկ պայմանների կարիք ունեցող անձինք, որոնք հնարավորություն կունենան մեկ հարկի տակ ծանոթանալու ՄԿՈւ հաստատությունների կողմից առաջարկվող մասնագիտություններին, որակավորումներին, ուսումնառության պայմաններին, նաև այն նախաձեռնություններին, որոնք կիրականացվեն հաստատություններում առանձնահատուկ պայմանների կարիք ունեցող անձանց կրթությունն ապահովելու համար: